
ДО

ОБЩИНСКИ СЪВЕТ 

БУРГАС

Д О К Л А Д Н А   З А П И С К А

от ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

ОТНОСНО: Прекратяване на съсобственост между Община Бургас и физическо лице, чрез продажба на 83/945 кв.м ид. ч. от УПИ ХХІІІ-75 в кв. 3, целият с площ 945 кв.м, по плана на кв. Банево, гр. Бургас - частна общинска собственост.
УВАЖАЕМИ ОБЩИНСКИ СЪВЕТНИЦИ, 
В Община Бургас е постъпило заявление с №94-01-29682/26.08.2022г. от Е. Ж. М., с искане за прекратяване на съсобственост в урегулиран поземлен имот (УПИ) ХХІІІ-75 в кв. 3, по плана на кв. Банево, гр. Бургас, чрез изкупуване на общинските идеални части от цитирания имот. 

Община Бургас притежава 83/945 кв.м идеални части от урегулиран поземлен имот (УПИ) ХХІІІ-75 в кв. 3 по действащия план на кв. Банево, гр. Бургас, целият с площ 945 кв.м, отреден "за жилищно строителство", отразен като поземлен имот (ПИ) с идентификатор 07079.705.75, целият с площ 943 кв.м по Кадастралната карта и кадастралните регистри (КККР) на гр. Бургас, за които има съставен Акт №10167/26.01.2023г. за частна общинска собственост.
Съсобственици с Община Бургас в УПИ ХХІІІ-75 са заявителят Е. Ж. М. и П. П. М., притежаващи 830/943 кв.м идеални части, съгласно нот. акт №160, том ІІІ, рег. №3542, дело №501/20.05.2004г. на Нотариус при БРС.
Видно от изготвена комбинирана – скица и удостоверение за имота рег. №94-01-29682/2/09.12.2022г. на Община Бургас, 83 кв.м се придават от югозапад от улица по недействащ регулационен план от 1969г. и представляват ид. части от площта на УПИ ХХІІІ-75 - общинска собственост, актувани с Акт №10167/26.01.2023г. за частна общинска собственост. 

Останалите идеални части до пълната площ на имота са определени, както следва: 7 кв.м + 6 кв.м = 13 кв.м се придават от съседни бивши парцели ХVІІІ-459 и ХІ-355 в бивш кв. 4 по недействащ план от 1969г. и 19 кв.м се дължат на начините на изчисление във времето и точността на плановете, и не са общинска собственост.

Частта на Общината в имота е минимална и не е възможно обособяване на самостоятелен УПИ, при спазване на изискванията на чл.19 от Закона за устройство на територията (ЗУТ). 
Съсобственият имот не носи никакви приходи на Общината и в същото време тя е данъчно задължена. Целесъобразно е прекратяване на съсобствеността в имота чрез продажба на дела на Община Бургас по пазарни цени.
В изпълнение разпоредбите на чл. 41, ал. 2, във връзка с чл. 22, ал. 3 от ЗОС, е възложено изготвяне на пазарна оценка на 83/945 кв.м ид. ч. от УПИ ХХІІІ-75 в кв. 3 по плана на кв. Банево, гр. Бургас, на оценител на имоти, вписан в регистъра на независимите оценители в Република България, определена в размер на 6 800 лв. (шест хиляди и осемстотин лева), без ДДС.
Данъчната оценка на имота, предмет на продажба е 1942,20 лв. (хиляда деветстотин четиридесет и два лева и двадесет стотинки).

Имотът е включен в Годишната програма за управление и разпореждане с общинската собственост на Община Бургас за 2023 г. по реда на чл. 8, ал. 9 от ЗОС.
Предвид изложеното и на основание правомощията ми по чл. 64, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, приет от Общински съвет – Бургас и като взех предвид решение от 08.02.2023г. на Комисия, назначена с моя Заповед №2895/23.08.2022г., което възприемам изцяло, предлагам Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността, чл. 36, ал. 1, т. 2 от Закона за общинската собственост, чл. 41, ал.1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното
Р Е Ш Е Н И Е:

Да се прекрати съсобствеността между Община Бургас, Е. Ж. М. ЕГН **** и П. П. М. с ЕГН **** и двамата с постоянен адрес: гр. Бургас, чрез продажба на 83/945 (осемдесет и три от деветстотин четиридесет и пет) кв.м идеални части от недвижим имот, актувани с Акт №10167/26.01.2023г. за частна общинска собственост, представляващи идеална част от урегулиран поземлен имот (УПИ) ХХІІІ-75 (двадесет и три римско за имот с планоснимачен номер седемдесет и пет) в кв. 3 (три) по действащия план на кв. Банево, гр. Бургас, целият с площ 945 (деветстотин четиридесет и пет) кв.м, отреден "за жилищно строителство", при граници на целия имот: север - УПИ ХХІV-76; изток - УПИ ІV-80 и УПИ V-81; юг - улица-тупик и УПИ ХХІІ-73; запад – улица, отразен като поземлен имот (ПИ) с идентификатор 07079.705.75 (нула седем нула седем девет точка седем нула пет точка седем пет), целият с площ 943 (деветстотин четиридесет и три) кв.м по Кадастралната карта и кадастралните регистри (КККР) на гр. Бургас, при съседи: 07079.705.3057, 07079.705.73, 07079.705.81, 07079.705.80, 07079.705.76, за сумата от 6 800 лв. (шест хиляди и осемстотин лева), без ДДС.
Приложение: Заявление с вх. №94-01-29682/26.08.2022г. в Община Бургас; Акт №10167/26.01.2023г. за частна общинска собственост; Скица № 15-96856-30.01.2023г., издадена от СГКК-Бургас; скица по ПУП и удостоверение рег. №94-01-29682/2/09.12.2022г. на Община Бургас; нот. акт №160, том ІІІ, рег. №3542, дело №501/20.05.2004г. на Нотариус при БРС; Протокол от 08.02.2023г. на комисията, назначена от Кмета на Община Бургас; Удостоверение за данъчна оценка, издадено от дирекция МПДТР при Община Бургас; Експертна оценка от лицензиран оценител.

ДИМИТЪР НИКОЛОВ 
Кмет на Община Бургас

Съгласували:

ЗЛАТИНА ГЕОРГИЕВА, Директор на дирекция ПНО

ЖИВКО ДИМИТРОВ, Директор на дирекция УОС

КАТЕРИНА СИДЕРОВА-ГРУДОВА, Гл. юрисконсулт в дирекция УОС

Изготвил: инж. Райна Димова, Ст. експерт в дирекция УОС
